TANTÁRGYLEÍRÁS ÉS HETI TEMATIKA
	Tantárgy neve: Tervezőgrafika elméleti vonatkozásai
	Kreditértéke: 3

	A tantárgy elméleti vagy gyakorlati jellegének mértéke, „képzési karaktere” 
Dominánsan tematikus előadások interaktív beszélgetésekkel, valamint szemeszterenként 1-2 gyakorlati feladattal. 

	A tanóra típusa: elméleti előadás
nyelve: magyar
Az adott ismeret átadásában alkalmazandó további módok, jellemzők: 

	A számonkérés módja: kollokvium (szóbeli vizsga)
Az ismeretellenőrzésben alkalmazandó további (sajátos) módok: 
Az előadásokon elhangzott témakörökből és az ajánlott irodalomban tárgyalt tartalmakból öszzeállított kérdésekre kell a hallgatónak részletesen kifejtett szóbeli választ adnia. A válszadás előtt 5-8 perc gondolkodási idő áll rendelkezésre, amely alatt felelet vázlat készíthető. A vizsga elején a félév során kiadott kötelező gyakorlati feladat teljesítését be kell mutatni, amelyre a hallgató külön értékelést nem kap. 

	A tantárgy tantervi helye (hányadik félév): 1,2

	Előtanulmányi feltételek: középiskolai történelmi ismeretek és általános művészettörténeti tájékozottság szükséges

	Tantárgyleírás: az elsajátítandó ismeretanyag tömör, ugyanakkor informáló leírása:

A tervezőgrafika, mint alkalmazott művészeti terület jelentős paradigma váltáson ment és megy ma is folyamatosan keresztül. A szakma társadalmi szerepének megértése elválaszthatatlan a képi kommunikáció változásának, egyéb vizuális területek közlési stratégiáinak és módszereinek ismerete nélkül. A változások logikus értelmezése fontos szerepet játszik az alkotói önkép és a kritikai gondolkodás kialakításában.

A tantárgy foglalkozik a szakma más, tudományos és egyéb területeken található vonatkozásaival.

Ezen vonatkozások ismerete, illetve a más területek irányában felkeltett érdeklődés egy szélesebb körű tudásanyag megszerzését segíti, amely előfeltétele egy aktív, kreatívan alkotó és hosszútávon tudatosan alakító célú és jellegű szakmai gyakorlati tevékenységnek.

A tantárgy társadalmi, ideológiai, filozófiai, pszichológiai és technikai értelemben is vizsgálja a praktikus célú és az autonóm képcsinálás alakulását. A hallgatók a vizuális kommunikáció a társadalmi és technikai történések függvényében történő változásainak megértésével értelmezni tudják saját társadalmi szerepüket és felelősségüket, valamint képesek felismerni a művészeti társterületekkel való együttműködés fontosságát és lehetséges formáit.
A tantárgy foglalkozik a szakma történeti megközelítésével is, de összességében általánosabb, több művészeti területet érintő és azokra is vonatkozó megállapításai nemcsak tervezőgrafikus hallgatók számára kínál hasznos tudásanyagot.

Alkotók munkásságának vizsgálatán keresztül általános, a szakma gyakorlása szempontjából fontos következtetések levonása a cél közös beszélgetés (saját gondolatok közlése és megvitatása) formájában is. A fő szempont nem pusztán a tárgyi tudásanyag bővítése, hanem gondolatok generálása, a verbális közlés technikájának fejlesztése is. Az összefüggések megkeresése és adott kontextusban való tárgyalása segít a különbözö technikák és alkotói módszerek megértésében. A tantárgy igyekszik fokozni a hallgatók meglévő technikai eszköztárának tudatos használatát illetve annak bővítését a szujektív alkotói célok elérése és az objektív feladatok sikeres megoldása érdekében. 

	Féléves tematika hetekre lebontott rövid ismertetése
1. hét

1. Mit nevezünk vizuális kommunikációnak? (Célok, eszközök, közlési stratégiák, speciális képi retorikai elemek bemutatása jellemző történelmi és kortárs példákon keresztül)
2. hét

2. A vizuális művészek, ezeken belül a tervezőgrafikus tevékenysége, társadalmi szerepe és felelőssége. Az utóbbi 10 évben bekövetkezett fokozatos paradigmaváltás okainak megvitatása.
3. hét

3. Lényegi különbségek az autonóm és az alkalmazott művészetek között.  Fogalmi meghatározás, társadalmi szerep, értékelési szempontok, technikai kérdések.

4. hét

4. Mi a kreatív alkotói folyamat? A képcsinálás paradigma váltása a reneszánsz korában. Miként és mi okból nyúl vissza az itáliai városállamok művészete az antik Róma örökségéhez? A forma másolása és továbbgondolása közötti különbség a praktikus kreatív folyamatban.
5. hét

5. Milyen gondolati változás tükröződik az érett reneszánsz és a barokk összehasonlításában? Az ábrázolás és térszerkesztés módosulása a tudományosodás és az európai ember változó önképének összefüggésében.

6. hét

6. Hogyan fogalmazható meg a modernitás értékrendszere?  Milyen társadalmi ideált tükröz a klasszicizmus művészete? Mi okozza a Párizsi Szalon és az Impresszionisták konfliktusát? Milyen történelmi momentumhoz köthető  és milyen meghatározó körülmények járulnak hozzá a „vászon forradalmasításához"? (az angol akvarell és Turner, a fotográfia szerepe, Európán kívüli hatások stb.) Mi szolgáltatja az avantgarde szellemi hátterét? (művészeti, kulturális és társadalmi vonatkozások, különbözőségekben megfogalmazott azonosságok stb.)
7. hét

7. A mai értelemben vett alkalmazott vagy tervezőgrafika kialakulása és a meghatározó tényezők vizsgálata. A Felvilágosodás és az Ipari forradalom hatása a vizuális kommunikáció fejlődésére.

8. hét

ŐSZI SZÜNET

9. hét

9. A „látványszerűség” tudományos megközelítése. Miért relatív fogalom a „látványhű” kategóriája? A lineális perspektívában szerkesztett kép és a nézői szabadság viszonya.

10. hét

10. Hogyan függ össze a XIX.sz végén megjelenő új műfaj, a plakátok tartalmi igénye, azok vizuális nyelve és a litográfia technikai fejlődése? Milyen objektív (fizikai, társadalmi) tényezők járulnak hozzá a plakát elterjedéséhez a XIX.sz végi Párizs esetében? Miben áll Jules Chéret munkásságának újszerűsége?

11. hét

11. Közös vonások és alapvető különbségek Chéret és Toulouse-Lautrec művészi  munkásságában.

12. hét

12. Mi a „Gestalt” elmélet és annak jelentősége a képalkotás szempontjából?  Története, megalkotói és a vizualitásban játszott szerepe. Hogyan használható ki a „gestalt” elméletben leírt mentális képesség a képi gondolatközlésben? A legdemokratikusabb „ retina jutalom” ? (Op Art, Vasarely, Otl Aicher, a müncheni olimpia kepi kommunikációja és az absztrakció társadalmi üzenete)
13. hét

13. A látványtól a jelig.

Az absztrakció különböző szintjei. A jel, mint a képi absztrakció legvégső foka.

A jel működésének feltételei.
14. hét

14. A „kultúrák közötti” vizuális kommunikáció sajátosságai.

Milyen speciális grafikai és alkotói lehetőségek nyílnak és melyek a lehetséges

megvalósítandó célok egy több pólusú vagy heterogén kulturális közegben?


	Tantárgy felelőse: 

	Tantárgy oktatásába bevont oktató(k) és elérhetősége(ik): Lelkes László, egyetemi docens
Tel: +36 20 239 3944, E-mail: lelkes.laszlo@mke.hu

	A tantárgy tanításának időpontja/helyszíne: kedd. 18.00


	Tantárgykódja: GRM-TGEV02-23-C

	Felelős tanszéke: Grafika

	Képzési idő szemeszterekben: 2

	Tanórák száma összesen: 26/félév

	Tanulmányi követelmények: általános történelmi és művészettörténeti tájékozottság

	Oktatási módszerek: tematikus előadások interaktív beszélgetésekkel

	Javasolt tanulási módszerek: az előadásokon elhangzottakről készített jegyzetek és az ajánlott irodalom segítségével

	A hallgató egyéni munkával megoldandó feladatainak száma: 2

	Felhasználható fontosabb technikai és egyéb segédeszközök: internet, számítógép, esetleg manuális képalkotási eszközök 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): az eddigi tapasztalatok szerint 20-30 fő, de a kurzus kapacitása igény szerint ennél magasabb is lehet

